شدت‌لی شاختا‌لار نتیجه‌سینده ولز و اینگیلتره‌نین گونئی بؤلگه‌سینده بوتون مکتب‌لر باغلانیب.
ولز-ده 500، برکشایر-ده 200 و بوکینگ همشایر-ده 300 مکتبده تحصیله آرا وئریلیب. بو اراضی‌لرده، همچنین اسکاتلند و قوزیی ایرلند-ده شاختا‌لی هاوا ایله علاقه‌دار "ساری آژیر" اعلان اولونوب. بریستول هاوا لیمانی و دیگر یئرلی هاوا لیمان لاردا اوچوش‌لار دایاندیریلیب. لندن-ین ان بؤیوک “Heathrow” هاوا لیمانیندا اونلارلا اوچوش تاخیره سالینیب.
اینگیلتره‌نین گونئی –دوغو بؤلگه‌سینده ده شدت‌لی شاختا‌لار حیاتی فلج ائدیب. بورادا قارین قالین‌لیغی 22 سانتیمتره چاتیب.
